  vk.com (Нина Обрезкова) Майя Бывальцева 12+ 3-тӥ южтолэзе Удмуртиысь йӧскалык лыдӟетъюртын «К тебе ведет мой путь…» ӵектос улсын коми кылбурчиен, прозаикен, драматурген Нина Обрезковаен пумиськон ортчоз. Куноен Удмуртиысь калык артистка Надежда Уткина тодматоз. Со сярысь ужъюртлэн пресс-службаез ивортӥз. Нина Обрезковалэн кӧня ке книгаез потӥз. Солэн кылбуръёсыз но прозаез трос финн-угор кылъёсы – финн, эстон, мадьяр, удмурт, пор, эрзя но мокша, озьы ик англи, фрнацуз, немец, ӟуч, болгар. Пьесаоссэ Коми Элькунысь драмая Виктор Савин нимо кун академ театрын, Крезьгуръя но драмая йӧскалык театрын пуктылӥзы. Ужрад 18 часын кутскоз, пыронэз дунын, азьвыл ик гожтӥськыса. Тодэ вайытом, финн-угор гожъясьёсын тодматсконъёс радъянъя ӵектосэз Йӧскалык лыдӟетъюрт но Надежда Уткина кылдытӥзы. Нырысетӥ пумиськонэ Мордовиысь дано кылбурчи Раиса Орлова пыриськиз. Тегъёс: финн-угоркалыкъёс Йӧскалыклыдӟетъюрт НадеждаУткина Лулчеберет гожъясьёс Ижкар Удмуртия  